Bayden Putinga kiberhujum qilinishi mumkin bo‘lmagan sohalar ro‘yxatini berdi

AQSh prezidenti Jo Bayden Rossiya prezidenti Vladimir Putinga kiberhujum amalga oshirilishi mumkin bo‘lmagan sohalar ro‘yxatini berdi, deb xabar qildi Bloomberg agentligi.
Agentlik muxbiri Jyennifer Jyeykobs o‘zining Twitter sahifasida 16 banddan iborat ro‘yxatni e'lon qildi. Undan kimyo sanoati, savdo obektlari, kommunikatsiya tizimi, hayotiy muhim ishlab chiqarishlar, to‘g‘onlar, sog‘liqni saqlash va tez tibbiy yordam tizimi, qishloq xo‘jaligi/oziq-ovqat sohasi, axborot texnologiyalari, yadroviy obektlar, hukumat muassasalari, transport va suv ta'minoti obektlari o‘rin olgan. 
Ikki davlat rahbarlarining Jyenevada bo‘lib o‘tgan uchrashuvidan so‘ng o‘tkazilgan matbuot anjumanida Putin kiberxavfsizlik masalasida AQSh bilan maslahatlashuvlar o‘tkazilishini aytgandi.
AQSh va Rossiya prezidentlari uchrashuvi 16 iyun kuni bo‘lib o‘tdi. Uchrashuv tanaffuslar bilan birga 4,5 soatga yaqin davom etdi.